cyanic-selkie/wikianc huggingface dataset:
Γέλιο και Χαρά
Ιστορία των παιδικών κόμικς (Μίκυ Μάους)
Όπως και στις ταινίες, οι ήρωες αυτών των περιοδικών ήταν ζωάκια. Σχεδιαστικά αναπτύχθηκαν σε δυο διαφορετικά πρότυπα (σχολές). Στην πρώτη σχολή (του Ουώλτ Ντίσνεϋ), οι ήρωες φορούν ανθρώπινα ρούχα, και η συμπεριφορά τους παρωδεί ανθρώπινες συμπεριφορές. Έτσι βλέπουμε το παπί Ντόναλντ να φορά ναυτικό κοστούμι και να έχει τρία ανιψάκια, τον θείο Σκρουτζ να φορά γκέτες και ημίψηλο και να είναι τσιγκούνης, τη Νταίζη να αντιδρά σαν ερωτευμένη δεσποινιδούλα, το ποντικάκι Μίκυ με μακρύ παντελόνι, γάντια και παπούτσια, κ.λπ. Αυτά τα εξανθρωπισμένα ζωάκια ζουν σε φανταστικές μεγαλουπόλεις (Λιμνούπολη, Μίκυ Σίτυ κλπ.) και συγκρούονται ή συναναστρέφονται με ανθρώπινες γελοιογραφικές φιγούρες (αστυνόμος Ο’ Χάρα, η συμμορία των Μουργόλυκων, κλπ.). Η δεύτερη σχολή, αναπτύχθηκε στον καλλιτεχνικό αντίποδα της πρώτης, Εικαστικά και αισθητικά οι σχεδιαστές διατηρούν τα ζωικά χαρακτηριστικά των ηρώων, και δίνουν έμφαση στις επιδιώξεις τους. Έτσι οι γάτοι κυνηγούν ποντίκια και καναρίνια, οι λαγοί τρώνε καρότα και οι πάπιες πετάνε ή κοιμούνται στο βάλτο και όχι σε σπίτια.
Οι σχεδιαστές της Disney
Ο Καρλ Μπαρκς, ο δημιουργός του θείου Σκρουτζ και πολλών άλλων διάσημων παπιών, προσέθεσε στους ήρωες του, την αγάπη προς την περιπέτεια, την αναζήτηση και την περιπλάνηση. Με το πενάκι του, οι ήρωες του Ντίσνεϊ, ξεφεύγουν από το στενό αγροτικό περιβάλλον και την τυπικά μεσοαστική αμερικανική ζωή, περιπλανώνται σε ζούγκλες, ερήμους και βυθούς θαλασσών αναζητώντας χαμένες πόλεις, θησαυρούς αλχημιστών, και προαιώνιους πολιτισμούς. Πολλές από αυτές τις ιστορίες αναφέρονται σε αρχαιοελληνικούς μύθους ή έπη (Το Χρυσόμαλλο δέρας, Το άγγιγμα του Μίδα, Η φιλοσοφική λίθος, Μια παλαβή οδύσσεια, Η ιστορία επαναλαμβάνεται, Το μυστικό της Ατλαντίδας, κ.λπ). Ο Μπαρκς, που αφηγηματικά συνενώνει την περιπετειώδη ευρηματικότητα του Ιουλίου Βερν με την αλληγορική δεινότητα του Αισώπου, έμεινε αξεπέραστος. Το δυναμικό σχεδιαστικό στιλ, η λιτή αλλά πανέξυπνη πρόζα, η συνέπεια χαρακτήρων/ πράξεων και η αφαιρετικότητα στην αφήγηση αποτελούν σημαντικά χαρακτηριστικά στο έργο του. Η συνταξιοδότησή του, από τις επιχειρήσεις Ντίσνεϊ, το 1966, στάθηκε αξεπέραστο πλήγμα για τον κόσμο των κόμικς. Εξίσου σημαντικοί σχεδιαστές των στούντιο Disney, ήταν ο Φλόιντ Γκόντφρεντσον, που αφοσιώθηκε στη βελτίωση του διάσημου ποντικού Μίκυ Μάους και του γκαφατζή συντρόφου του Γκούφυ και δημιούργησε νέους χαρακτήρες όπως το Μαύρο φάντασμα και τα ανίψια του Μίκυ Μόρτυ και Φέρντυ, και ο Αλ Ταλιαφέρο, δημιουργός των τριών ανιψιών του Ντόναλντ, της Νταίζη και της γιαγιάς Ντακ.
Από την επόμενη γενιά σχεδιαστών αξιόλογοι και δημιουργικοί ήταν ο Πολ Μάρεϊ, ο οποίος προσέθεσε μια τυχοδιωκτική νότα αστυνομικού ερευνητή στον χαρακτήρα του ποντικού Μίκυ και σχεδίασε λίγες αλλά καλές ιστορίες του Ντόναλντ, ο Τόνυ Στρομπλ (Tony Strobl, 1915-1991) με σημαντική δημιουργική συμμετοχή σε παπιο-ιστορίες της δεκαετίας '55-65, και ο Τζακ Μπράντμπερι (Jack Bradbury, 1914-2004) με ειδίκευση σε περιφερειακούς ήρωες της εταιρείας, όπως ήταν το Λυκόπουλο, τα σκιουράκια Τσιπ και Ντέηλ και ο σκύλος Πλούτο.
Οι σχεδιαστές της Universal και της Warner
Οι ήρωες των άλλων εταιριών δεν υστερούσαν σε δημοτικότητα. Πρώτη η Universal, ανέθεσε το εκδοτικό της τμήμα στον κινηματογραφιστή καρτουνίστα, Γουόλτερ Λαντζ (Walter Lantz, 1900-1994), που είχε ήδη εργαστεί στα στούντιο Ντίσνεϊ και είχε την απαραίτητη εμπειρία. Ο Λαντζ, ήταν δημιουργός και σχεδιαστής του τρελού δρυοκολάπτη Γούντι Γουντπέκερ, μεταφέροντας στον κόσμο των καρτούν και των κόμικς, τον παλαβό λόγο και τα σουρεαλιστικά εφέ των κωμωδιών των αδελφών Μαρξ.
Η Warner Bros έκανε και αυτή στα τέλη της δεκαετίας του '40 μια δυναμική είσοδο στον περιοδικό τύπο, αξιοποιώντας την εκπληκτική «dream-team» ομάδα δημιουργών της, που τελειοποίησαν τους μεγάλους σταρ της εταιρίας: Μπάγκς Μπάννυ, Πόρκυ Πιγκ, Ντάφυ Ντακ, Έλμερ Φαντ, Τουήτυ και Συλβέστρο. Μέντορας και εμψυχωτής της ομάδας, δηλαδή, αυτός στον οποίο κατέληγαν οι προτάσεις και εκείνος ο οποίος έπαιρνε τις αποφάσεις, ήταν ο Ρούντολφ Άιζινγκ. Σχεδιαστές ήταν ο Τεξ Έιβερι (Tex Avery, 1907-1980), ο Φριτς Φρίλινγκ (Fritz Freleng, 1906-1995), και ο Τσακ Τζόουνς (Chuck Jones, 1912-2002). Σεναριογράφοι και επινοητές αστείων ήταν ο Φρανκ Τάσλιν (Frank Tashlin, 1913-1972), που αργότερα διέπρεψε στον κινηματογράφο ως σκηνοθέτης του Τζέρι Λιούις, και ο Μπομπ Κλάμπετ (Bob Clampett, 1913-1984).
Πρώτος και σημαντικότερος, ο Τεξ Έιβερι, ο δημιουργός που χαρακτηρίστηκε ως «ο Ντίσνεϊ που διάβασε Κάφκα», χάρις στο παράλογο χιούμορ που διέπνεε τις ιστορίες του. Ο Τεξ Έιβερι, σχεδίασε τον Ντάφυ Ντακ, και τελειοποίησε με δυναμικές γραμμές τον Μπαγκς Μπάννυ και τον Πόρκυ. Αργότερα δημιούργησε μια νέα σειρά δικών του ηρώων, το σκυλί Ντρούπι, τον πιγκουίνο Τσίλυ Γουίλι κλπ., με χαρακτηριστικά το μακάβριο και παράλογο χιούμορ και τη φλεγματική αντίδραση των ηρώων σε παρανοϊκές καταστάσεις.
Ο Φριτς Φρίλινγκ, που μετά την αποχώρηση του Τεξ Έιβερι, ανέλαβε επικεφαλής των στούντιο της Warner, σχεδίασε δικούς του ήρωες με τυχοδιωκτικά χαρακτηριστικά. Διασημότεροι ήταν ο επιθετικός γάτος Συλβέστρος, ο κοκκινοτρίχης πειρατής με τις τεράστιες μουστάκες, Σαμ, και ο «σπιντάτος» μεξικανός ποντικός Σπίντυ Γκονζάλες. Στα τέλη της δεκαετίας του ’40, ο Φρίλινγκ είχε την έμπνευση να ενώσει για τις ανάγκες μιας ταινίας το καναρινάκι του σχεδιαστή Μπομπ Κλάμπετ, Τουήτυ, με το δικό του γάτο, Συλβέστρο, καθιερώνοντας έτσι ένα από τα δημοφιλέστερα ζευγάρια των κόμικς. Εξακολούθησε να δημιουργεί νέους ήρωες ακόμα και στη δεκαετία του ’60 σχεδιάζοντας τον Ροζ Πάνθηρα, για τις ανάγκες των ζενερίκ της ομώνυμης ταινίας του Μπλέικ Έντουαρντς που γρήγορα όμως απέκτησε δικό του περιοδικό και έγινε τηλεοπτικός σταρ.
Ο Τσακ Τζόουνς, ο τρίτος σπουδαίος της παρέας της Warner ήταν ένας ακόμα μαθητής του Γουόλτερ Λαντζ, κάτω από τις οδηγίες του οποίου άρχισε να δουλεύει στα κινηματογραφικά κινούμενα σκίτσα, πριν μετακομίσει το 1938 στα στούντιο και από το 1948 και στα περιοδικά της Warner. Ο Τσακ Τζόουνς τελειοποίησε τους χαρακτήρες του Μπάγκς Μπάννυ και του Ντάφι Ντακ, αποδίδοντάς τους μια φλεγματική ηρεμία, ενώ γύρω τους λυσσομανούν καταστροφικές καταστάσεις και τους συνέδεσε με τον Έλμερ Φαντ, τυπικό εκπρόσωπο του αμερικανού συντηρητικού αγρότη. Στη δεκαετία του ’50 προχώρησε και αυτός στο σχεδιασμό των δικών του ηρώων, όπως ήταν το κογιότ «Γουάιλι», τα πουλιά δρομείς «Μπι, Μπι», του καταστροφικού δαίμονα της Τασμανίας κλπ. κλπ. Χαρακτηριστικό αυτών των ηρώων είναι η παράλογη επιθετικότητα, η οποία τελικά στρέφεται εναντίον των ιδίων, καθώς αυτό-παγιδεύονται στη βία των προσπαθειών τους. Το έργο του χαρακτηρίζεται από τρελά κυνηγητά, παρανοϊκές καταστροφές, σουρεαλιστικό χιούμορ και μια εξαιρετική κωμική αίσθηση ανάπτυξης των γκαγκ.
Τα στούντιο της M.G.M.
Μεγάλη επιτυχία σημείωσε και η MGM, με τη δημιουργία ενός ακόμα θρυλικού ζευγαριού στον κόσμο των καρτούν, του γάτου Τομ και του ποντικού Τζέρρυ.
Δημιουργοί των κωμικών σορτς Τομ & Τζέρρυ ήταν οι σχεδιαστές Χάνα & Μπαρμπέρα (William Hanna- Joseph Barbera) που είχαν σπουδάσει γραφικές τέχνες και βρέθηκαν να συνεργάζονται στο τμήμα κινουμένων σχεδίων της MGM. Εκεί πρώτο-σχεδίασαν έναν φοβερά επιθετικό γάτο, τον Τομ, κι έναν πανέξυπνο ποντικό τον Τζέρρυ, που συνδέονται μεταξύ τους με μια άσβεστη φλόγα μίσους. Τα κυνηγητά τους άφησαν εποχή τόσο στον κόσμο των καρτούν όσο και των περιοδικών κόμικς με τις παρανοϊκές καταστροφές που προκαλούσαν και τις εκπληκτικές μεταμορφώσεις των σωμάτων τους που κάτω από συνεχή αλληλοχτυπήματα παραμορφώνονται ξεπερνώντας τους νόμους της φυσικής. Οι Χάνα & Μπαρμπέρα, δούλεψαν και με άλλους κλασικούς ήρωες, όπως τα σκυλιά Σπάικ και Τάικ, την αρκούδα Μπάρνι και το τεμπέλικο ελάφι Μουζφέη. Το έργο τους θεωρείται κλασικό για την ευρηματικότητα του καταστάσεων, το βίαιο και παλαβό χιούμορ, την εναλλαγή των τρελών κυνηγητών και τη ποιητική ελευθερία της αφήγησης. Έγραψαν περισσότερες από χίλιες ιστορίες για κόμικς, σκηνοθέτησαν περισσότερες από διακόσιες ταινίες και κέρδισαν επτά κινηματογραφικά Όσκαρ.
Κατάλογος των πρώτων 100 τευχών
Τα πρώτα 100 τεύχη του περιοδικού είχαν στο εξώφυλλο τους εξής τίτλους: 1.	Μίκυ Μάους και ο Πλούτο. Αιχμάλωτοι των μηρμυγκιών
2.	Μίκυ Μάους και ο Πλούτο. Δουλειές με φούντες
3.	Μίκυ Μάους και ο Γκούφυ. Στο ψηλό Θιβέτ
5.	Ντόναλντ Ντακ. Αχ! Αυτή η τάξη
6.	Τομ και Τζέρρυ. Αγώνες σκοποβολής
7.	Τομ και Τζέρρυ. Ο μεγάλος Σπάικ και ο μικρός Μάικ
8.	Εύθυμες Ιστορίες. Ο Μπαγκς Μπάννυ
9.	Ντόναλντ Ντακ. Η χρυσή περικεφαλαία (του Καρλ Μπαρκς, πρώτη δημοσίευση Four Color Comics 408, Ιούλιος 1952)
11.	Εύθυμες Ιστορίες. Ντόναλντ Ντακ. Οι μαργαρίτες
12.	Εύθυμες Ιστορίες. Ντόναλντ Ντακ. Πρωταπριλιά
13.	Εύθυμες Ιστορίες. Μίκυ Μάους. Πριν 100.000.000. χρόνια
14.	Η Μιικρή Λουλού και το κουδουνοπούλι
15.	Η Μικρή Λουλού. Το κοριτσάκι καγκουρώ
16.	Τουήτυ και Συλβέστρος. Ο γάτος υποφέρει από τη ζέστη
17.	Ο Θείος Βίγλης. Η κολοκυθόπιττα
19.	Εύθυμες Ιστορίες. Τουήτυ και Συλβέστρος. Το μπάνιο του Τουήτυ
20.	Ντόναλντ Ντακ στο τσίρκο
22.	Εύθυμες Ιστορίες. Μπαγκς Μπάννυ. Οι καινούριες κουκούλες
24.	Τομ και Τζέρρυ. Ο Τομ παίρνει το βραβείο
25.	Μίκυ Μάους κι ο Γκούφυ. Το είδωλο των Ίνκα
27.	Μίκυ Μάους. Ο ληστοφάγος
28.	Η Μικρή Λουλού, δίνει ένα καλό μάθημα στον Τάμπυ
29.	Ο Μίκυ Μάους και ο γέρο-θαλασσόλυκος
30.	Η Μικρή Λουλού και το τελευταίο χριστουγενιάτικο δένδρο
31.	Ο Μίκυ Μάους σώζει τα σχέδια
32.	Ντόναλντ Ντακ. Η μαγική κλεψύδρα (του Καρλ Μπαρκς, πρώτη δημοσίευση Four Color Comics 291, Σεπτέμβριος 1950
33.	Μίκυ Μάους. Το αυτοκίνητο ντετέκτιβ
34.	Ο Ντόναλντ Ντακ και οι απόγονοι των ηρώων
35.	Τουήτυ και Συλβέστρος. Παθήματα μα όχι και μαθήματα
36.	Μπαγκς Μπάννυ και τα θαυματουργά καρότα
37.	Ο θείος Βίγλης και τα Πασχαλινά αυγά
38.	Ο Μπαγκς Μπάννυ και οι τσίχλες
39.	Ο θείος Βίγλης πάει να παραθερίσει στον Βόρειο Πόλο
40.	Τουήτυ και Συλβέστρος. Ο Συλβέστρος όλο την παθαίνει
41.	Ο θείος Βίγλης διδάσκει ποδήλατο
42.	Μπάγκς Μπάννυ. Ο θείος Μπάκσιν κατεβαίνει στην πολιτεία
43.	Τουήτυ και Συλβέστρος. Ο Συλβέστρος είναι εφτάψυχος
44.	Ο θείος Βίγλης και τα παθήματα του Σάγκη
45.	Ο Ντόναλντ Ντακ δισεκατομμυριούχος
46.	Ο Μπαγκς Μπάννυ εμπορουπάλληλος
47.	Τουήτυ και Συλβέστρος. Άσπονδοι φίλοι
48.	Ο Ντόναλντ Ντακ στη Μαλαισία
49.	Τομ και Τζέρυ. Το φάρμακο της φαλάκρας
50.	Μικρή Λουλού. Υπηρέτης για μιαν μέρα
51.	Τομ και Τζέρρυ. Μπάρνυ Μπέαρ. Τα μαγικά κουκιά
52.	Μικρή Λουλού. Η παράξενη ιστορία της Ουλούμ
54.	Ο Τομ κι ο Τζέρρυ θέλουν να φάνε γαλοπούλα
55.	Εύθυμες Ιστορίες. Ο Πόρκης. Κάτω οι χασομέρηδες
56.	Ο Τομ κι ο Τζέρρυ, μεγάλοι εφευρέτες
58.	Ο Ντόναλντ Ντακ αγοράζει συσκευή για τηλεόραση
59.	Τομ και Τζέρρυ. Οι περιπέτειες του Τομ
60.	Ο Μπαγκς Μπάννυ και η μάγισσα του δάσους
61.	Εύθυμες Ιστορίες. Ο Πόρκης
62.	Τομ και Τζέρρυ. Τ' αυγά και τα καλάθια.
63.	Μπαγκς Μπάννυ. Ο εξαγριωμένος πειρατής.
64.	Η Μικρή Λουλού πάει αυτοκινητάδα
65.	Εύθυμες Ιστορίες. Ντόναλντ Ντακ. Η πισίνα (του Καρλ Μπαρκς,πρώτη δημοσίευση Walt Disney's Comics & Stories 129, Ιούνιος 1951
66.	Μίκυ Μάους
67.	Ο Ντόναλντ Ντακ και οι μεγάλες αποφάσεις
68.	Η μικρή Λουλού και ο ιδιότροπος σκύλος
69.	Εύθυμες Ιστορίες. Ντόναλντ Ντακ
70.	Τομ και Τζέρρυ. Στα κέφια τους.
71.	Η μικρή Λουλού και το πολύτιμο βάζο
72.	Εύθυμες Ιστορίες. Ντόναλντ Ντακ
73.	Τομ και Τζέρρυ. Οι κομπίνες του Μουζφέη
74.	Εύθυμες Ιστορίες. Τουήτυ και Συλβέστρος
75.	Μίκυ Μάους. Το μικρό λυκόπουλο
76.	Εύθυμες Ιστορίες. Έλμερ Φαντ. Οι μεγάλοι μάγοι.
78.	Εύθυμες Ιστορίες. Ο Έλμερ Φαντ και ο Ντάφης.
80.	Τομ και Τζέρρυ. Ο Μπάρνυ Μπέαρ και ο Μπέρνυ Μπούρο
81.	Εύθυμες Ιστορίες. Μπάγκς Μπάννυ. Η γιορτή των χορτοφάγων
82.	Η μικρή Λουλού παίζει κόρνο
83.	Εύθυμες Ιστορίες. Ο Μπαγκς Μπάννυ στη χώρα των σκύλων.
84.	Η μικρή Λουλού παίζει τους Ινδιάνους
85.	Ο Ντόναλντ Ντακ και η δημοκρατία
86.	Τομ και Τζέρρυ. Οι χρυσοθήρες.
87.	Νταίζη Ντακ. Από το ημερολόγιο της Νταίζη
88.	Εύθυμες Ιστορίες. Ο Μπαγκς Μπάννυ και οι δύο ατσίδες.
89.	Μπαγκς Μπάννυ. Ο μεγάλος μάνατζερ
90.	Ο Μίκυ Μάους και ο Πλούτο. Όνομα και πράγμα!.
91.	Εύθυμες Ιστορίες. Ο Πόρκης βρίσκει την ησυχία του
92.	Ο Ντόναλντ Ντακ και ο Αμλέτος
93.	Τομ και Τζέρρυ. Αγαπάτε τα πουλιά
94.	Ο Θείος Σκρούτζη κάνει ασφάλεια ζωής
95.	Ο Ντόναλντ Ντακ και η κληρονομική τρέλλα
96.	Μικρή Λουλού κι ο ήρωας της σαπουνόφουσκας
97.	Τομ και Τζέρρυ. Οι μεγάλοι ακροβάτες
98.	Εύθυμες Ιστορίες. Ο Μπαγκς Μπάννυ γκρουμ σε ξενοδοχείο
99.	Μικρή Λουλού και οι μυστηριώδεις κρότοι
100.	Ο Μπαγκς Μπάννυ κι ο προϊστορικός λαγός.
Εξωτερικοί σύνδεσμοι
Κατηγορία:Ελληνικά περιοδικά κόμικς
Χάινριχ Μπελ
Ο Χάινριχ Μπελ (Heinrich Theodor Böll, 21 Δεκεμβρίου 1917 - 16 Ιουλίου 1985) ήταν Γερμανός πεζογράφος, κάτοχος του βραβείου Νόμπελ Λογοτεχνίας 1972.
Γιος επιπλοποιού, από καθολική και αντιναζιστική οικογένεια, πολέμησε στο ρωσικό και σε άλλα μέτωπα στα έξι χρόνια του Β΄ Παγκοσμίου Πολέμου, τραυματίστηκε αρκετές φορές και αιχμαλωτίστηκε από τους Αμερικανούς.
Μαθητευόμενος σε βιβλιοπωλείο, σπούδασε φιλολογία στο πανεπιστήμιο της Κολωνίας.
Τα έργα του άρχισαν να δημοσιεύονται το 1947. Στα πρώτα απ’ αυτά περιγράφει την άθλια ζωή των στρατιωτών κατά τη διάρκεια του πολέμου, ενώ στη συνέχεια η κριτική του στράφηκε στις κοινωνικές και πολιτικές συνθήκες της σύγχρονής του Γερμανίας.
Το εκτενέστερο και γνωστότερο του έργο του, το Ομαδικό πορτραίτο με μια κυρία, είναι μια αναπαράσταση της ζωής στη Γερμανία από τον Α΄ Παγκόσμιο Πόλεμο μέχρι τη δεκαετία του 1970, με καυστική σάτιρα και κοινωνικό προβληματισμό.
Ο Μπελ είναι ένας από τους δημοφιλέστερους Γερμανούς συγγραφείς και θεωρείται αυτός που εκφράζει αμεσότερα τη μεταπολεμική γερμανική συνείδηση.
Οίκος του Όλαφ
Ο Οίκος του Όλαφ ήταν μια μικρή βασιλική δυναστεία η οποία βασίλευσε στη Δανία για σύντομο χρονικό διάστημα στα τέλη του 9ου αιώνα και στις αρχές του 10ου αιώνα με ιδρυτή έναν Σουηδό οπλαρχηγό τον Όλαφ τον Γενναίο που κατέκτησε τη χώρα. Τα ονόματα των μελών της δυναστείας επιβεβαιώνονται από δυο Ρουνικές λίθους με τα ονόματα DR2 και DR4 που ανεγέρθησαν κοντά στο Σλέσβιχ.
Γενεαλογικό δέντρο του Οίκου του Όλαφ
Κατηγορία:Βασιλείς της Δανίας
Ο φόβος τρώει τα σωθικά
Αναφέρεται τόσο στην κοινωνική καταπίεση και στον αποκλεισμό των Gastarbeiter, όσο και στα προβληματικά στοιχεία μιας σχέσης με διαφορετικούς πολιτισμικούς ορίζοντες και μεγάλες ηλικιακές διαφορές. Αφηγείται την ιστορία μιας εξηντάχρονης χήρας από τη Δυτική Γερμανία που ερωτεύεται έναν πολύ νεότερο Gastarbeiter από το Μαρόκο και τον παντρεύεται.
Παραπομπές
Κατηγορία:Ταινίες από Δυτική Γερμανία Κατηγορία:Γερμανικές δραματικές ταινίες Κατηγορία:Γερμανόφωνες ταινίες Κατηγορία:Ταινίες με θέμα τη μετανάστευση Κατηγορία:Ταινίες με θέμα τον ρατσισμό Κατηγορία:Ταινίες γυρισμένες στο Μόναχο Κατηγορία:Ταινίες τοποθετημένες στη Γερμανία Κατηγορία:Ταινίες σε σκηνοθεσία Ράινερ Βέρνερ Φασμπίντερ Κατηγορία:Ταινίες του 1974
Σχιστίες χείλους και υπερώας
Οι σχιστίες είναι από τις συνηθέστερες γενετικές μορφολογικές ανωμαλίες και οφείλονται στην ατελή διαμόρφωση των μαλακών και σκληρών ιστών του στόματος κατά την ανάπτυξη του εμβρύου. Οι πιο συχνές μορφές είναι η σχιστία του χείλους (λαγωχειλία) και η σχιστία της υπερώας (λυκόστομα) που χαρακτηρίζονται από ασυνέχεια στην δομή των συγκεκριμένων ιστών στην περιοχή του μέσου του προσώπου.
Εισαγωγή
Οι σχιστίες εκτός από τις εμφανείς δυσμορφίες, προκαλούν και μια σειρά λειτουργικών προβλημάτων στην διατροφή, ομιλία, ακοή, αναπνοή κ.α. Δεν συνδέονται με προβλήματα νοητικής υστέρησης, εκτός αν παρουσιαστούν στα πλαίσια κάποιου συνδρόμου μαζί με άλλες ανωμαλίες που μπορεί να επηρεάζουν τη νοητική λειτουργία. Περίπου ένα στα 600 παιδιά εμφανίζει κάποια μορφή σχιστίας, αποτελώντας την 4η συχνότερη μορφή γενετικών ανωμαλιών. Η σχιστία του χείλους και η σχιστία της υπερώας εμφανίζονται είτε ανεξάρτητα είτε και οι δύο μαζί. Η θεραπεία των σχιστιών ξεκινά τους πρώτους μήνες της ζωής του εμβρύου και μπορεί να διαρκέσει μέχρι το τέλος της εφηβείας, απαιτώντας ορισμένες φορές πολλαπλές χειρουργικές επεμβάσεις και άλλες θεραπείες.
Κατηγορίες Σχιστιών
Κατά κάποιο τρόπο όλοι οι ασθενείς που έχουν σχιστία διαφέρουν μεταξύ τους. Παρόλα αυτά, είναι σημαντικό να κατηγοριοποιούμε τους ασθενείς για τις μελέτες. Οι σχιστίες μπορεί να αφορούν μόνο το χείλος, μόνο την υπερώα ή και το χείλος και την υπερώα ταυτόχρονα. Είναι επίσης σημαντικό να σημειώσουμε:
•	Σε μονομερείς περιπτώσεις της στοματοπροσωπικής σχιστίας το φάρδος της σχιστίας ρυθμίζεται από τον μυ σφικτήρα του στόματος, και οι ίνες του εισέρχονται στο πρόσθιο τμήμα της ρινός προς τα έσω και πλευρικά, στο περιθώριο των βόθρων. Στις περιπτώσεις αυτές η σχιστία σταθεροποιείται λόγω επαφής με την φατνιακή ακρολοφία, ή και με την κύρια υπερώα. Επομένως, η στοματοπροσωπική σχιστία και η παραμόρφωση της ρινός είναι πιο σοβαρές όταν και η υπερώα έχει σχιστία.
Όλα τα τμήματα του χείλους υποτίθεται πως είναι παρόντα ανεξαρτήτως παραμόρφωσης σε μεγάλο ή μικρό βαθμό. Συχνά κάποια τμήματα της χείλους, πιο συγκεκριμένα στο σημείο της σχιστίας, φαίνονται να είναι μικρότερα σε σύγκριση με το ετερόπλευρο μέρος του.
•	Σε ολοκληρωμένες διμερείς σχιστίες, η δευτερεύουσα υπερώα και το προχειλιδιακό τμήμα στρέφονται άνω και πίσω της μύτης.
Εμβρυολογικά στοιχεία δημιουργίας σχιστιών
Η ανάπτυξη του προσώπου και του άνω χείλους επέρχεται μεταξύ της 5ης και 9ης βδομάδας της εγκυμοσύνης. Οι μεγάλες, μέσες και οι μικρότερες πλευρικές ρινικές αποφύσεις σχηματίζονται και στις δυο επιφάνειες της ρινοπροσωπικής απόφυσης καθώς το ρινικό πλακώδες βαθαίνει. Οι μεγάλες και οι μέσες ρινικές αποφύσεις αναπτύσσονται μεγαλύτερες και πλησιάζουν η μία την άλλη στην μέση γραμμή. Οι άνω γναθικές αποφύσεις δημιουργούνται καθώς το εσωτερικό του κεφαλιού μεγαλώνει περισσότερο από τις κάτω γναθικές αποφύσεις ή αλλιώς του 1ου βραγχιακού τόξου. Οι άνω γναθικές αποφύσεις αναπτύσσονται πρόσθια και στην μεσότητα κάτω από τις ρινικές αποφύσεις. Συνεχίζουν να αναπτύσσονται στην μέση μέχρι που συγχωνεύονται με τις αντίστοιχες της ρινός και στη συνέχεια τις επικαλύπτουν για να συναντηθούν στην μέση. Το πρόσωπο είναι πλήρως διαμορφωμένο από την 8η βδομάδα. Οι προσωπικές αποφύσεις αποτελούνται από μια επιθηλιακή επιφάνεια με ένα μεσεγχυματικό πυρήνα. Είναι γνωστό ότι η επιθηλιακή συγχώνευση ακολουθείται από την μεσεγχυματική διείσδυση της συγχώνευσης των αποφύσεων. Η αποτυχία της συγχώνευσης των αποφύσεων μπορεί να οδηγήσει σε στοματοπροσωπική σχιστία. Έτσι ,το χείλος διαμορφώνεται από την συγχώνευση των άνω γναθικών αποφύσεων ,η προ-άνω γνάθος-υπερώα από το πρόσθιο τρήμα της γνάθου μέχρι τις κυψελίδες μεταξύ των κυνοδόντων και το χείλος με την προ-άνω γνάθο αποκαλούνται κύρια υπερώα. Οι στοματοπροσωπικές σχιστίες γίνονται πιο σοβαρές από μπροστά προς τα πίσω. Η ανάπτυξη της υπερώας συμβαίνει μεταξύ την 6η με 11η εβδομάδα. Τα τμήματα της υπερώας εξέρχονται από το εσωτερικό των άνω γναθικών αποφύσεων. Αρχικά βρίσκονται κάθετα και η γλώσσα βρίσκεται ανάμεσα σε αυτά. Καθώς ο αυχένας αρχίζει να μεγαλώνει μεταξύ 8ης και 9ης εβδομάδας, η γλώσσα κατέρχεται. Οι γναθικές αποφύσεις σε μερικά σημεία στρέφονται οριζόντια εξαιτίας μιας διαδικασίας που ξεπερνά την δύναμη της γλώσσας και μεταβάλλει το εσωτερικό αυτών των αποφύσεων. Αφού ανυψωθούν οι άνω γναθικές αποφύσεις συγχωνεύονται με την κύρια υπερώα στην πρόσθια πλευρά και μεταξύ τους στο πίσω μέρος των τμημάτων τους. Η συγχώνευση των αποφύσεων με την κύρια υπερώα γίνεται από πρόσθια προς οπίσθια και είναι σχηματισμός επιθηλιακής προσκόλλησης που ακολουθείται με επιθηλιακή ραφή και το μεσέγχυμα.
Όταν για οποιοδήποτε λόγο δεν ολοκληρωθεί η ένωση των ιστών των δύο πλευρών, είτε λόγω ελλειπούς ανάπτυξης της μίας ή και των δύο πλευρών, ή λόγω ανεπιτυχούς σύμφυσης των δύο τμημάτων, τότε δημιουργείται σχιστία. Η υπερώα (ουρανίσκος) αποτελεί την οροφή του στόματος και σχηματίζεται από δύο τμήματα, τη μαλακή υπερώα προς το πίσω μέρος του στόματος και τη σκληρή υπερώα στο εμπρόσθιο τμήμα του στόματος. Σε παιδιά με σχιστία της υπερώας υπάρχει ένα άνοιγμα στην οροφή του στόματος που επικοινωνεί με την μύτη.
Κληρονομούμενα χαρακτηριστικά
Αν ένας από τους γονείς παρουσιάζει σχιστία της υπερώας ή σχιστία του χείλους υπάρχει πιθανότητα 2-5% να αποκτήσει παιδί με το ίδιο πρόβλημα. Επίσης αν το πρώτο παιδί μιας οικογένειας γεννηθεί με σχιστία, υπάρχει 3-5% πιθανότητα το επόμενο παιδί να παρουσιάζει το ίδιο πρόβλημα.
Περιβαλλοντικοί παράγοντες - Τρόπος ζωής
Η υγεία και οι συνήθειες της μητέρας επηρεάζουν και την ανάπτυξη του εμβρύου. Σαν παράγοντες αυξημένου κινδύνου για την εμφάνιση σχιστιών έχουν αναφερθεί το κάπνισμα, η υπερβολική κατανάλωση αλκοόλ, η έλλειψη φυλλικού οξέος, ορισμένα αντιεπιληπτικά φάρμακα, η έκθεση σε ορισμένα χημικά ή ακτινοβολία, αλλά και μολύνσεις κατά τις κρίσιμες περιόδους της κύησης.
Γενετικά σύνδρομα
Η σχιστία της υπερώας/η σχιστία του χείλους εκδηλώνεται μαζί με άλλες ανωμαλίες σε πάνω από 400 γενετικά σύνδρομα όπως τα (Waardenburg), (Pierre Robin), και το Σύνδρομο Down. Περίπου 30% των σχιστιών συνδέονται με κάποιο γενετικό σύνδρομο οφειλόμενο σε χρωμοσωμικές ή γονιδιακές ανωμαλίες.
Πρόγνωση
Οι σχιστίες χείλους και υπερώας δεν είναι θανατηφόρες, αλλά μπορεί να προκαλέσουν πολλών ειδών προβλήματα στο παιδί. Εξαιτίας των ανατομικών ανωμαλιών συχνά εμφανίζονται δυσκολίες κατά το θηλασμό των νεογέννητων. Επίσης, παιδιά με σχιστία υπερώας δύναται να εμφανίσουν μολύνσεις του ωτός λόγω της συγκέντρωσης υγρών στο τύμπανο του αυτιού. Τέλος, δεν απουσιάζουν τα προβλήματα στην ομιλία καθώς και οδοντικές ανωμαλίες που σχέτιζονται με την απουσία οδόντων ή και τη λανθασμένη τους θέση. Ολές αυτες οι δυσλειτουργίες μπορούν να αντιμετωπιστούν πλήρως ή ως ένα βαθμό με επιπλέον διορθωτικές επεμβάσεις.
Θεραπεία σχιστίας υπερώας
Εδώ και 15 χρόνια, η περισσότερο αποδεκτή τεχνική είναι αυτή που προτάθηκε από τον Brian Sommerlad και περιλαμβάνει τη ριζική επανατοποθέτηση του ανελκτήρα μυός της υπερώας. Το αποτέλεσμα αυτής της διαδικασίας φαίνεται πως δεν έχει δυσμενή επίδραση στην ανάπτυξη της κοιλότητας και επιτρέπει την ομίλια με πολύ μικρά ποσοστά εμφάνισης φαρυγγοϋπερώιας ανωμαλίας. Έχει επίσης πιθανά οφέλη στη λειτουργία της ευσταχιανής σάλπιγγας. Η τεχνική περιλαμβάνει κλείσιμο της ρινικής βλεννογόνου ακολουθούμενη από μεταφορά του κεντρικής εκφύσεως των ανελκτήρων μυύων κατά 90 μοίρες έτσι ώστε τα δύο κινητά άκρα να μπορούν να ραφούν για να σχηματίσουν ένα επεκτάσιμο μυικό έδαφος, το οποίο θα επιτρέψει το φαρυγγοϋπερώιο κλείσιμο.
Επιπλέον Επεμβάσεις
Συμπληρωματικές χειρουργικές επεμβάσεις μπορεί να απαιτηθούν αργότερα σε διάφορες ηλικίες για την επίτευξη του βέλτιστου λειτουργικού αποτελέσματος αλλά και της αισθητικής εμφάνισης του ασθενή. Εκτός της βασικής χειρουργικής θεραπείας, συχνά απαιτούνται και επιπρόσθετες θεραπείες και φροντίδα για την αποκατάσταση τυχόν προβλημάτων ομιλίας και ακοής, οδοντιατρικών προβλημάτων καθώς και ψυχολογική υποστήριξη. Αν υπάρχουν συχνά προβλήματα στα αυτιά θα τοποθετηθούν ειδικά σωληνάκια που μειώνουν τη συσσώρευση υγρών και τον κίνδυνο λοιμώξεων. Κατά την εφηβεία γίνονται συνήθως οι τελικές πλαστικές επεμβάσεις για την αισθητική αποκατάσταση (π.χ. Ρινοπλαστική).
Βιβλιογραφία/Πηγές
1. Cleft lip and palate: current management, by Tim Goodacre, Marc C. Swan, 2008
2. Management of chlidren with cleft lip and palate: A review describing the application of multidisciplinary team working in this condition based upon the experiences of a regional cleft lip and palate center in the United Kingdom, by Peter D. Hodgikinson et al., 2005
4. Chromosomal and Genetic Conditions : Cleft Lip and Cleft Palate, άρθρο δημοσιευμένο στην ιστοσελίδα www. seattlechilden.org
6. Πληροφορίες από την ιστοσελίδα http://www.dontiastoma.gr/path/mouth/lykostoma-lagoxeilo-01.htm
Κατηγορία:Γενετικές διαταραχές Κατηγορία:Χαρακτηριστικά προσώπου
Δουμπιώτης
Το επώνυμο Δουμπιώτης ανήκει σε οικογένεια από τα Δουμπιά Χαλκιδικής, της οποίας αρκετά μέλη έλαβαν μέρος σε απελευθερωτικούς πολέμους της Ελλάδας.
Ευρωπαϊκό Κέντρο Πρόληψης και Ελέγχου Νόσων
Το Ευρωπαϊκό Κέντρο Πρόληψης και Ελέγχου Νόσων ( ECDC ) είναι μια ανεξάρτητη υπηρεσία της Ευρωπαϊκής Ένωσης (ΕΕ), η αποστολή της οποίας είναι η ενίσχυση της άμυνας της Ευρώπης κατά των μολυσματικών ασθενειών. Το Κέντρο ιδρύθηκε το 2004 και βρίσκεται στην πόλη Solna της Σουηδίας.
Ιστορία
Καθώς η οικονομική ολοκλήρωση και τα ανοιχτά σύνορα της ΕΕ αυξήθηκαν, η συνεργασία σε θέματα δημόσιας υγείας έγινε πιο σημαντική. Ενώ η ιδέα της δημιουργίας ενός ευρωπαϊκού κέντρου ελέγχου των ασθενειών είχε συζητηθεί προηγουμένως από εμπειρογνώμονες στον τομέα της δημόσιας υγείας, η έκρηξη SARS του 2003 και η ταχεία εξάπλωση του SARS στα σύνορα των χωρών επιβεβαίωσαν την επείγουσα ανάγκη δημιουργίας ενός πανευρωπαϊκού ιδρύματος για τη δημόσια υγεία. Το ECDC δημιουργήθηκε σε χρόνο ρεκόρ για έναν οργανισμό της ΕΕ: η Ευρωπαϊκή Επιτροπή παρουσίασε σχέδιο νόμου τον Ιούλιο του 2003. έως την άνοιξη του 2004 ψηφίστηκε ο Κανονισμός (ΕΚ) 851/2004 και τον Μάιο του 2005 το Κέντρο άρχισε να λειτουργεί. Η σημασία της αποστολής του Κέντρου επιβεβαιώθηκε λίγο μετά την έναρξη λειτουργίας της, όταν η άφιξη της γρίπης των πτηνών H5N1 στη γειτονιά της ΕΕ οδήγησε σε φόβους ότι η ασθένεια θα μπορούσε να προσαρμοστεί ή να μεταλλαχθεί σε πανδημικό στέλεχος ανθρώπινης γρίπης.
ΑΕΚ Αμμοχώστου
Η Αθλητική Ένωση Κατηχητικών Αμμοχώστου (ή η ΑΕΚ Αμμοχώστου) ήταν κυπριακή ποδοσφαιρική ομάδα από την Αμμόχωστο.
Ιστορία
Η ΑΕΚ Αμμοχώστου ιδρύθηκε το 1959. Στις 25 Σεπτεμβρίου 1960 εντάχθηκε στην Κυπριακή Ομοσπονδία Ποδοσφαίρου (ΚΟΠ) ως ομάδα Β΄ κατηγορίας. Μέχρι και την περίοδο 1967-68 το πρωτάθλημα της Β΄ κατηγορίας ήταν χωρισμένο σε γεωγραφικούς ομίλους. Η ΑΕΚ δεν κατάφερε να κατακτήσει την πρώτη θέση στον όμιλο της ώστε να διεκδικήσει την άνοδο της στην Α΄ κατηγορία.
Την περίοδο 1968-69 το πρωτάθλημα διεξήχθη με ενιαία μορφή με την ΑΕΚ να καταλαμβάνει την 3η θέση. Την περίοδο 1969-70 κατέλαβε την 7η θέση και την περίοδο 1970-71 την 6η θέση. Το 1971 συμμετείχε στο Κύπελλο Παλιγγενεσίας.
Την περίοδο 1971-72 τερμάτισε στην 11η θέση. Την περίοδο 1972-73 τερμάτισε στην 14η και τελευταία θέση με αποτέλεσμα να υποβιβαστεί στη Γ΄ κατηγορία. Στο κύπελλο Κύπρου 1972-73 αποκλείστηκε δύσκολα από τον πρωταθλητή Α΄ κατηγορίας ΑΠΟΕΛ χάνοντας στην έδρα της με 3-4. Την περίοδο 1973-74 τερμάτισε στην 10η θέση του πρωταθλήματος Γ΄ κατηγορίας.
Το καλοκαίρι του 1974, τα τουρκικά στρατεύματα κατέλαβαν την Αμμόχωστο, γεγονός που κατέστησε το σωματείο προσφυγικό. Η ΑΕΚ επαναδραστηριοποιήθηκε το 1976 στη Λάρνακα και συμμετείχε στο πρωτάθλημα Γ΄ κατηγορίας 1976-77 καταλαμβάνοντας τη 10η θέση. Την περίοδο 1977-78 τερμάτισε στην 8η θέση, όπως και την περίοδο 1978-79. Την περίοδο 1979-80 τερμάτισε στην 9η θέση. Αυτή ήταν η τελευταία συμμετοχή της ομάδας στο πρωτάθλημα καθώς λόγω οικονομικών και άλλων προβλημάτων αναγκάστηκε να αναστείλει τη λειτουργία της τον Οκτώβριο του 1980. 1Η Β΄ κατηγορία ήταν χωρισμένη σε δύο ομίλους. Η ΑΕΚ συμμετείχε στον όμιλο Λευκωσίας-Κερύνειας-Αμμοχώστου. 2Η Β΄ κατηγορία ήταν χωρισμένη σε τρεις ομίλους. Η ΑΕΚ συμμετείχε στον όμιλο Αμμοχώστου-Λάρνακας. 3Η Β΄ κατηγορία ήταν χωρισμένη σε δύο ομίλους. Η ΑΕΚ συμμετείχε στον όμιλο Λευκωσίας-Λάρνακας-Αμμοχώστου.
Δείτε επίσης
Κατηγορία:Αθλητικοί σύλλογοι Επαρχίας Αμμοχώστου Κατηγορία:Ανενεργές ποδοσφαιρικές ομάδες Κύπρου (ανδρών) Κατηγορία:Κυπριακοί προσφυγικοί αθλητικοί σύλλογοι Κατηγορία:Ιδρύσεις ποδοσφαιρικών ομάδων το 1959
Θαλλίαρχος ο Ηλείος
Ο Θαλλίαρχος ο Ηλείος (γιος του Σωτήριχου, 1ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Ηλεία, ο οποίος υπήρξε 2 φορές νικητής στο αγώνισμα της πυγμαχίας κατά τους 185ους (40 π.Χ., πυγμαχία παίδων) και 187ους (32 π.Χ., πυγμαχία ενηλίκων) ολυμπιακούς αγώνες της αρχαιότητας. Ο πατέρας του ο Σωτήριχος είχε υπάρξει επίσης ολυμπιονίκης στην πυγμαχία παίδων στην 177η διοργάνωση των αγώνων το 72 π.Χ..
Έρημος Κόζουοφ
Η έρημος Κόζουοφ (πολωνικά: Pustynia Kozłowska) είναι περιοχή αμμόλοφων στο δάσος της Κάτω Σιλεσίας, κοντά στο χωριό Κόζουοφ, περίπου 17 χιλιόμετρα νοτιοανατολικά της Σπροτάβα στο Βοεβοδάτο Λούμπους στη νότια Πολωνία, στα σύνορα μεταξύ των Γκρομάντκα και Μπολεσουάβιετς. Η έρημος είναι μέρος του Πάρκου Τοπίου Πσεμκόφσκι.
Οι αμμόλοφοι σχηματίστηκαν ως αποτέλεσμα της παγετώδους δράσης στην περιοχή. Η «έρημος» σχηματίστηκε ως αποτέλεσμα στρατιωτικών ασκήσεων στην περιοχή, ιδιαίτερα ως αποτέλεσμα της καταστροφής της βλάστησης από ασκήσεις ρουκετών από τη δεκαετία του 1920 και έπειτα, αρχικά υπό τους Γερμανούς και στη συνέχεια υπό τους Σοβιετικούς, οι οποίοι εξέθεσαν τους αμμόλοφους. Η περιοχή ήταν ευνοϊκή για ασκήσεις ρουκετών καθώς οι αμμόλοφοι σχημάτισαν ασπίδα που εμπόδιζε την πτήση και έκρηξη ρουκετών. Οι ασκήσεις πυραύλων στην περιοχή τελείωσαν τελικά το 1992 με την αποχώρηση των σοβιετικών δυνάμεων από την Πολωνία. Η αμμώδης περιοχή της ερήμου καλύπτει σήμερα 20 εκτάρια, αν και σιγά σιγά μεγαλώνει καθώς η βλάστηση ανακάμπτει. Η αμμώδης περιοχή χωρίζεται από ένα κεντρικό χέρσο τόπο σε ένα μεγαλύτερο βόρειο τμήμα (κατά μήκος του αμμόλοφου Ντουούγκα Γκούρα) και ένα μικρότερο νότιο τμήμα (κατά μήκος του αμμόλοφου Γκοουέμπια Γκούρα).
Μαζί με την έρημο Σταρτσίνουφ, η έρημος Κόζουφ αποτελεί μέρος του Δάσους της Κάτω Σιλεσίας (Bory Dolnośląskie).
Μαρ μπιτί απλά ουσούρ
Ο Μαρ μπιτί απλά ουσούρ υπήρξε ο μοναδικός βασιλιάς απο την έβδομη δυναστεία της Βαβυλώνας (984 - 978 π.χ.) σύγχρονος του Ασσύριου βασιλιά Ασούρ Ρες Ισί Β΄ το όνομα του είναι καθαρά Ασσυριακό αλλά ο ίδιος περιγράφεται σαν απόγονος βασιλέων του Ελάμ
Πηγές
J. A. Brinkman (1990). "Mar-biti-apla-u?ur". In Erich Ebeling, Bruno Meissner and Dietz Otto Edzard. Reallexikon Der Assyriologie Und Vorderasiatischen Archaologie: Libanuksbas? - Medizin (Vol 7). Walter De Gruyter. p. 357.
Κατηγορία:Βασιλείς της Βαβυλώνας Κατηγορία:Βασιλείς του Σύμπαντος
Τσιούετελ Έτζιοφορ
Ο Τσιούετελ Έτζιοφορ (αγγλικά: Chiwetel Ejiofor), γεννημένος στις 10 Ιουλίου 1977 είναι Βρετανός ηθοποιός του κινηματογράφου, της τηλεόρασης και του θεάτρου. Έχει λάβει πολλά βραβεία υποκριτικής και υποψηφιότητες, συμπεριλαμβανομένου και του BAFTA Ανερχόμενου Αστεριού το 2006, πέντε υποψηφιότητες για Χρυσή Σφαίρα και το βραβείο Λόρενς Ολίβιε Καλύτερου Ηθοποιού το 2008 για την ερμηνεία του στο Othello. Έπαξε στις ταινίες Βρώμικα Ομορφα Πράγματα (Dirty Pretty Things, 2002), Serenity (2005), Kinky Boots (2005), Τα Παιδιά των Ανθρώπων (Children of Men, 2006), 2012 και 12 Χρόνια Σκλάβος (12 Years a Slave, 2013).
Εξωτερικοί σύνδεσμοι
Κατηγορία:Βραβευμένοι με BAFTA Α' Ανδρικού Ρόλου Κατηγορία:Άγγλοι άνδρες ηθοποιοί ραδιοφώνου Κατηγορία:Άγγλοι άνδρες ηθοποιοί κινηματογράφου Κατηγορία:Άγγλοι άνδρες ηθοποιοί τηλεόρασης
Discovery Channel
Το Discovery Channel (γνωστό ως The Discovery Channel τη δεκαετία 1985-1995, αναφερόμενο απλούστερα ως Discovery) είναι αμερικάνικο πολυεθνικό συνδρομητικό τηλεοπτικό κανάλι, το οποίο ιδρύθηκε από τον John Hendricks και ανήκει στην Warner Bros. Discovery, εισηγμένη εταιρεία στο χρηματιστήριο του Nasdaq υπό τη διεύθυνση του David Zaslav.
Αρχικά παρείχε τηλεοπτικό πρόγραμμα ντοκιμαντέρ που εστιαζόταν κυρίως στην εκλαΐκευση της επιστήμης, την τεχνολογία και την ιστορία, αλλά μέχρι τη δεκαετία του 2010 είχε επεκταθεί στα ριάλιτι και στα ψευδοεπιστημονικά προγράμματα.
Από τον Σεπτέμβριο του 2018, το Discovery Channel είναι διαθέσιμο σε περίπου 88.589.000 νοικοκυριά που διαθέτουν συνδρομητική τηλεόραση στις Ηνωμένες Πολιτείες.
Ιστορία
Ο John Hendricks ίδρυσε την εταιρεία ονόματι Cable Educational Network Inc., το 1982 για την λειτουργία του καναλιού. Αρκετοί επενδυτές (συμπεριλαμβανομένων των BBC, Allen & Company και Venture America) συγκέντρωσαν 5 εκατομμύρια δολάρια σε αρχικό κεφάλαιο για να ξεκινήσουν το δίκτυο.
Το Discovery Channel άρχισε να εκπέμπει στις 17 Ιουνίου του 1985. Ήταν αρχικά διαθέσιμο σε 156.000 νοικοκυριά και μεταδόθηκε για 12 ώρες κάθε μέρα μεταξύ 3 μ.μ. και 3 π.μ. Περίπου το 75% του περιεχομένου του προγράμματος δεν είχε μεταδοθεί ποτέ στην τηλεόραση των Ηνωμένων Πολιτειών προγενέστερα. Στα πρώτα του χρόνια, το κανάλι επικεντρώθηκε στην εκπαίδευση με τη μορφή ντοκιμαντέρ για τον πολιτισμό και την άγρια φύση, καθώς και στα επιστημονικά και ιστορικά αφιερώματα. Μετέδιδε επίσης προγράμματα από τη Σοβιετική Ένωση κατά τη διάρκεια αυτής της περιόδου, συμπεριλαμβανομένου του δελτίου ειδήσεων του Ρωσικού σήμερα ημικρατικού καναλιού 1.
Το κανάλι διέθετε επίσης δύο υπηρεσίες τέλετεξτ. Η μία υπηρεσία ήταν το Infotext (με ειδήσεις από το Associated Press, καθώς και πληροφορίες σχετικά με την αγροτική οικονομία και τη γεωργία, συμπεριλαμβανομένων των τιμών των εμπορευμάτων από το Chicago Mercantile Exchange με καθυστέρηση 15 λεπτών) και η άλλη υπηρεσία ήταν η Datavizion (προσφέροντας γενικές γνώσεις, περίεργες ειδήσεις, παιχνίδια και οδηγό προγράμματος για τα δορυφορικά κανάλια). Και οι δύο υπηρεσίες προήλθαν από το WHA-TV στο Μάντισον του Ουισκόνσιν και λειτουργούσαν από το ομότιτλο πανεπιστήμιο.
Το 1988, στο κανάλι έκανε πρεμιέρα το νυχτερινό πρόγραμμα World Monitor (παραγωγή του The Christian Science Monitor). Την ίδια χρονιά έκανε το ντεμπούτο του ένα ετήσιο εβδομαδιαίο πρόγραμμα με την ονομασία Shark Week, που κέρδισε δημοτικότητα ξεκινώντας από τη δεκαετία του 1990 και συνεχίζει να προβάλλεται κάθε καλοκαίρι στο κανάλι μέχρι σήμερα. Μέχρι το 1990, το κανάλι ήταν διαθέσιμο σε περισσότερα από 50 εκατομμύρια νοικοκυριά.
Το κανάλι άρχισε να αλλάζει την ταυτότητα του στις αρχές της δεκαετίας του 2000 για να προσελκύσει ένα ευρύτερο κοινό, ενσωματώνοντας περισσότερα ριάλιτι προγράμματα που επικεντρώνονται σε αυτοκίνητα, επαγγέλματα και έρευνες. Παρόλο που η επαναπροσανατολισμένη στρατηγική στο πρόγραμμα αποδείχθηκε δημοφιλής, η τηλεθέαση του Discovery Channel άρχισε να μειώνεται στα μέσα της δεκαετίας, και η οποία αποδόθηκε ευρέως στην υπερβολική εξάρτηση από μερικές επιτυχημένες σειρές, όπως το Monster Garage και το American Chopper. Ορισμένοι κριτικοί είπαν ότι τέτοιες εκπομπές παρέκκλιναν από την πρόθεση του Discovery να παρέχει εκπομπές με περισσότερες εκπαιδευτικές γνώσεις που στοχεύουν να βοηθήσουν τους θεατές να μάθουν για τον κόσμο γύρω τους. Το 2005, το Discovery άλλαξε το πρόγραμμά του για να συμπεριλάβει πιο δημοφιλή επιστημονικά και ιστορικά θέματα με την τηλεθέαση να αυξάνεται την επόμενη χρονιά.
Την σεζόν 2007-2008, το Fight Quest, το Smash Lab και τα βραβευμένα με Emmy και Peabody Planet Earth, Dirty Jobs, MythBusters και Deadliest Catch αποτέλεσαν τις κορυφαίες σειρές που πρόβαλλε το Discovery Channel.
Την 1η Σεπτεμβρίου 2010, ο 43χρονος Τζέιμς Τζέι Λι μπήκε στα κεντρικά γραφεία της Discovery Communications στο Σίλβερ Σπρινγκ του Μέριλαντ, οπλισμένος με ένα πιστόλι. Ο Λι πυροβόλησε τουλάχιστον μια φορά και κράτησε ομήρους αρκετούς υπαλλήλους της εταιρείας ενώ αργότερα έπεσε νεκρός από την αστυνομία. Ο Λι είχε δημοσιεύσει επικρίσεις για το δίκτυο στο Savetheplanetprotest.com.
Τον Δεκέμβριο του 2015, η Discovery Communications κυκλοφόρησε την συνδρομητική υπηρεσία, Discovery Go, η οποία περιλαμβάνει περιεχόμενο με ζωντανές μεταδόσεις και βίντεο κατ' απαίτηση από το Discovery Channel και οκτώ από τα θυγατρικά του δίκτυα.
Πρόγραμμα
Η κύρια έκδοση του καναλιού στις ΗΠΑ επικεντρώνεται κυρίως σε ριάλιτι προγράμματα σχετικά με τις έρευνες (με εκπομπές όπως MythBusters, Unsolved History και Best Evidence), τα αυτοκίνητα και τα επαγγέλματα (όπως Dirty Jobs και Deadliest Catch). Το δημοφιλές ετήσιο πρόγραμμα του καναλιού είναι το Shark Week, το οποίο προβάλλεται στο Discovery κατά τους καλοκαιρινούς μήνες. Το Discovery έχει επίσης παρουσιάσει ντοκιμαντέρ που απευθύνονται ειδικά σε οικογένειες και νεότερο κοινό. Άλλα δημοφιλή προγράμματα είναι τα How It's Made, Cash Cab και Man vs. Wild.
Μετάδοση στην Ελλάδα
Στην Ελλάδα μεταδίδεται η ευρωπαϊκή έκδοση του Discovery Channel μέσω των συνδρομητικών πλατφορμών της NOVA και της VODAFONE TV και παλιότερα μέσω της COSMOTE TV όπου σταμάτησε στις 1 Οκτωβρίου 2017 καθώς αντικαταστάθηκε με άλλες και ανταγωνιστικές για την Discovery υπηρεσίες.
Παραπομπές
Κατηγορία:Αμερικάνικοι τηλεοπτικοί σταθμοί Κατηγορία:Δορυφορικοί τηλεοπτικοί σταθμοί Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1985
Πεδιακή Θεωρία
μικρογραφία|250x250εσ|Οι πέμπτες ρίζες της μονάδας στο μιγαδικό επίπεδο. Η πρόσθεση αυτών των ριζών στους ρητούς αριθμούς δημιουργεί μια αβελιανή επέκταση. Στα μαθηματικά, η Πεδιακή Θεωρία είναι ένας σημαντικός κλάδος της αλγεβρικής θεωρίας αριθμών, ο οποίος έχει ως στόχο να ταξινομήσει τις αβελιανές επεκτάσεις, δηλαδή τις γαλαζιακές επεκτάσεις και τις αντιμεταθετικές ομάδες Γκαλουά, ενός συγκεκριμένου αντιμεταθετικού πεδίου. Πιο συγκεκριμένα, ο στόχος είναι να περιγραφούν και να κατασκευαστούν αυτές οι επεκτάσεις με βάση τις αριθμητικές ιδιότητες του ίδιου του βασικού πεδίου.
Τα περισσότερα από τα κύρια αποτελέσματα αποδείχθηκαν κατά την περίοδο μεταξύ 1900 και 1950. Η θεωρία πήρε το όνομά της από πρώιμες ιδέες, εικασίες και αποτελέσματα, όπως το πεδίο κλάσης Χίλμπερτ, και οργανώθηκε γύρω στο 1930.
Σήμερα, ο όρος χρησιμοποιείται γενικά ως συνώνυμο για τη μελέτη όλων των αβελιανών επεκτάσεων των αλγεβρικών αριθμητικών πεδίων (και γενικότερα των παγκόσμιων πεδίων), αλλά και των p-adic αριθμητικών πεδίων (και γενικότερα των τοπικών πεδίων).
Μια άλλη σημαντική γραμμή είναι η αναζήτηση ρητών γεννητριών για πεδία κλάσεων των αλγεβρικών αριθμητικών πεδίων, δηλαδή γεννητριών που δίνονται από τις τιμές των υπερβατικών συναρτήσεων. Αυτό είναι το Kronecker Jugendtraum (το όνειρο της νεότητας του Κρόνεκερ). Έχει επιτευχθεί μόνο σε λίγες σπάνιες περιπτώσεις, κυρίως στο πεδίο των λογικών (θεώρημα Κρόνεκερ-Βέμπερ, όπου οι γεννήτριες είναι ρίζες της μονάδας, δηλαδή τιμές της εκθετικής συνάρτησης), και σε φανταστικά τετραγωνικά πεδία (η περίπτωση των πεδίων με μιγαδικό πολλαπλασιασμό, όπου οι γεννήτριες είναι τιμές ελλειπτικών συναρτήσεων).
Διατύπωση σε σύγχρονη ορολογία
Έστω Κ ένα σταθερό αντιμεταθετικό πεδίο. Στη σύγχρονη γλώσσα, υπάρχει μια "μέγιστη" αβελιανή επέκταση A του K, η οποία θα είναι άπειρου βαθμού στο K- και συνδεδεμένη με την A, μια ομάδα Γαλουά G η οποία θα είναι μια προφινιτική ομάδα, άρα μια συμπαγής τοπολογική ομάδα, και επίσης αβελιανή. Μας ενδιαφέρει να περιγράψουμε την G ως προς την K.
Το θεμελιώδες αποτέλεσμα της θεωρίας των πεδίων κλάσεων δηλώνει ότι η ομάδα G είναι φυσικά ισόμορφη με την προφινιτική ολοκλήρωση της ομάδας των κλάσεων idel (in) του K. Για παράδειγμα, όταν το K είναι το πεδίο των λογικών αριθμών, η ομάδα Γαλουά G είναι (φυσικά ισόμορφη με) ένα άπειρο γινόμενο της ομάδας των μονάδων των p-adic ακεραίων αριθμών που λαμβάνονται πάνω σε όλους τους πρώτους p, και η αντίστοιχη μέγιστη αβελιανή επέκταση των λογικών αριθμών είναι το πεδίο που παράγεται από όλες τις ρίζες της μονάδας. Αυτό ήταν γνωστό ως θεώρημα Κρόνεκερ-Βέμπερ, το οποίο διατυπώθηκε αρχικά από τον Κρόνεκερ.
Για μια περιγραφή της γενικής περίπτωσης, ανατρέξτε στο αναλυτικό άρθρο: Σχηματισμός τάξης.
Στην πράξη, το πρόγραμμα παίρνει την ακόλουθη μορφή. Δεδομένου ενός πεδίου K και ενός σταθερού διαχωρίσιμου κλεισίματος Ksep του K, επιδιώκουμε να συσχετίσουμε με κάθε πεπερασμένη αβελιανή επέκταση L του K που περιλαμβάνεται στο Ksep μια τοπολογική ομάδα 'C(L) και έναν συνεχή ομομορφισμό των ομάδων NL/K του C(L)  στο C(K'')  έτσι ώστε :
Η θεωρία πεδίων κλάσεων έχει περιγραφεί για ένα ευρύ φάσμα πεδίων, συμπεριλαμβανομένων των αλγεβρικών αριθμητικών πεδίων και των p-αδικών αριθμητικών πεδίων.
Το απλούστερο παράδειγμα είναι αυτό των πεπερασμένων πεδίων. Αν το K είναι ένα πεπερασμένο πεδίο με καρδινάλιο q, C(L) = ℤ και NL/K ισούται με τον πολλαπλασιασμό με τον βαθμό [L/K] τουL/K, για κάθε πεπερασμένη επέκταση L του K που περιλαμβάνεται στο Ksep. Έχουμε έναν εγχυτικό και πυκνό σε εικόνες μορφισμό των ομάδων του ℤ στο Gal(Ksep/K), ο οποίος στέλνει το 1 στον Frobenius του K, δηλαδή στον αυτομορφισμό ''φK : x ↦ xq. Αν το σ είναι στοιχείο του Gal(L/K), υπάρχει ένα μοναδικό n στο ℤ/[L:K]ℤ τέτοιο ώστε το φKn'' να επεκτείνει το σ. Η εφαρμογή της αμοιβαιότητας ορίζεται από το σ ↦ n.
Τοπική Πεδιακή Θεωρία
Πρόκειται για το μέρος της θεωρίας που ασχολείται με τα τοπικά πεδία. Σε ό,τι ακολουθεί, περιοριζόμαστε σε τοπικά πεδία των οποίων το υπόλοιπο πεδίο είναι πεπερασμένο.
Αν το K είναι ένα τοπικό πεδίο με πεπερασμένο υπόλοιπο πεδίο, υπάρχει ένας εγχυτικός και πυκνός ομομορφισμός εικόνας των τοπολογικών ομάδων της πολλαπλασιαστικής ομάδας του K  πάνω στην ομάδα Γαλουά της μέγιστης αβελιανής επέκτασης του K. Αυτός ο ομομορφισμός, που ονομάζεται σύμβολο Αρτίν, ορίζεται ως εξής: κάθε πρώτο στοιχείο του K σχετίζεται με έναν αυτομορφισμό που, περιορισμένος σε οποιαδήποτε μη διακλαδισμένη αβελιανή υποεπέκταση, είναι ο αυτομορφισμός Frobenius αυτής της επέκτασης, και το σύμβολο Αρτίν παραγοντοποιεί μέσω των ομάδων νόρμας που σχετίζονται με τις πεπερασμένες υποεπεκτάσεις. Υπάρχει τότε μια αντιστοιχία Γαλουά των υπο-επεκτάσεων της μέγιστης αβελιανής επέκτασης του K με τις υποομάδες (κλειστές για την τοπολογία Krull) της ομάδας Γαλουά αυτής της επέκτασης, και επομένως, μέσω του συμβόλου Αρτίν, με τις υποομάδες της πολλαπλασιαστικής ομάδας του K.
Η πιο εντυπωσιακή ειδική περίπτωση είναι αυτή της μοναδιαίας ομάδας: σχετίζεται με τη μέγιστη μη διακλαδισμένη επέκταση της K.
Ιστορία
Η γενίκευση πραγματοποιήθηκε στο πλαίσιο ενός μακροχρόνιου ιστορικού έργου που περιλάμβανε τετραγωνικές μορφές, νόμους αμοιβαιότητας, το έργο των Κόμερ και Κρόνεκερ/Χένσελ για τα ιδεώδη και τις συμπληρώσεις τους, τη θεωρία της κυκλοτομίας, τις επεκτάσεις του Κόμερ, τις εικασίες του Χίλμπερτ και τις αποδείξεις πολλών μαθηματικών (Τέιτζι Τακάγκι, Χέλμουτ Χάσε, Εμίλ Άρτιν, Φίλιπ Φουρτβένγκλερ και άλλοι). Το κρίσιμο θεώρημα ύπαρξης του Τακαγκί ήταν γνωστό το 1920 και όλα τα άλλα βασικά αποτελέσματα γύρω στο 1930. Η ιδιότητα του πρωτεύοντος ήταν μία από τις τελευταίες κλασικές εικασίες που αποδείχθηκαν.
Μετά την αναδιατύπωση των αποτελεσμάτων με όρους της συνομολογίας Γκαλουά, με την έννοια του σχηματισμού τάξης, ο τομέας αυτός υπέστη σχετική στασιμότητα. Το πρόγραμμα Λάνγκλαντς του έδωσε μια νέα ώθηση, με τη μορφή μιας "μη-αβελιανής θεωρίας των πεδίων κλάσεων ", αν και αυτή η περιγραφή μπορεί πλέον να θεωρηθεί περιοριστική, αν περιοριστεί στο ερώτημα πώς τα πρώτα ιδεώδη αποσυντίθενται σε γενικές επεκτάσεις Γκαλουά.
Παραπομπές
Κατηγορία:Αλγεβρική θεωρία αριθμών Κατηγορία:Περιοχές των μαθηματικών Κατηγορία:Φιλοσοφία των μαθηματικών Κατηγορία:Ιστορία των Μαθηματικών